Document ID: 32005R1711

KOMISIJOS REGLAMENTAS (EB) Nr. 1711/2005
2005 m. spalio 19 d.
nustatantis alyvuogių derlingumą ir aliejaus gamybos apimtis 2004-2005 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejaus ir riebalų rinkos organizavimo (1), ypač į jo 5 straipsnio 11 dalį,
atsižvelgdama į 1984 m. liepos 17 d. Tarybos reglamentą (EEB) Nr. 2261/84, nustatantį bendrąsias pagalbos alyvuogių aliejaus gamybai ir pagalbos alyvuogių aliejaus gamintojų organizacijoms suteikimo taisykles (2), ypač į jo 19 straipsnio antros pastraipos pirmą įtrauką,
kadangi:
(1)
Reglamento (EEB) Nr. 2261/84 18 straipsnyje numatoma, kad alyvuogių derlingumas ir aliejaus gamybos apimtis, numatyti Reglamento Nr. 136/66/EEB 5 straipsnio 7 dalyje, turi būti nustatomi vienodoms gamybos zonoms, remiantis valstybių narių gamintojų pateiktais skaičiais. Šios gamybos zonos buvo nustatytos Komisijos reglamentu (EB) Nr. 2138/97 (3). Atsižvelgiant į gautus duomenis reikėtų nustatyti šį alyvuogių derlingumą ir aliejaus gamybos apimtis.
(2)
1998 m. spalio 30 d. Komisijos reglamento (EB) Nr. 2366/98, nustatančio išsamias pagalbos sistemos alyvuogių aliejaus gamybai taikymo taisykles nuo 1998-1999 iki 2004-2005 prekybos metų (4), 6 straipsnyje apibrėžtas alyvuogių derlingumo ir aliejaus gamybos apimties vienodose gamybos zonose apskaičiavimo būdas, kuriame atsižvelgiama į bendrus statistinius rezultatus, gautus pagal mėginius paimtus iš didesnių regioninių gamybos zonų.
(3)
Prancūzijos atveju atsižvelgiant į šios šalies mažą gamybos lygį, statistiniai rezultatai buvo gauti iš vienintelės regioninės gamybos zonos ir nedidelio mėginio, kuris nesuteikia pakankamai tikslių duomenų nacionaliniu lygiu. Pagal statistinius rezultatus pakoregavus vienodų zonų alyvuogių derlingumą ir aliejaus gamybos apimtį, kaip numatyta Reglamento (EB) Nr. 2366/98 6 straipsnyje, paaiškėjo, kad dydžiai 2004-2005 prekybos metams yra nesuderinami. Todėl reikėtų nustatyti vienodų zonų alyvuogių derlingumą ir aliejaus gamybos apimtis Prancūzijoje, netaikant minėto pakoregavimo.
(4)
Šiame reglamente numatytos priemonės atitinka Aliejaus ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Alyvuogių derlingumas ir aliejaus gamybos apimtis 2004-2005 prekybos metams yra nustatyti priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2004 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. spalio 19 d.

Labels: 17
6